CELEX: 31984R1708
Language: el
Date: 1984-06-19 00:00:00
Title: Κανονισμός (ΕΟΚ) αριθ. 1708/84 της Επιτροπής της 19ης Ιουνίου 1984 για τη δεύτερη τροποποίηση του κανονισμού (ΕΟΚ) αριθ. 65/82 περί της θέσπισης των λεπτομερειών εφαρμογής για τη μεταφορά ζάχαρης στην επόμενη περίοδο εμπορίας

Avis juridique important

|

31984R1708

Κανονισμός (ΕΟΚ) αριθ. 1708/84 της Επιτροπής της 19ης Ιουνίου 1984 για τη δεύτερη τροποποίηση του κανονισμού (ΕΟΚ) αριθ. 65/82 περί της θέσπισης των λεπτομερειών εφαρμογής για τη μεταφορά ζάχαρης στην επόμενη περίοδο εμπορίας  

Επίσημη Εφημερίδα αριθ. L 162 της 20/06/1984 σ. 0007 - 0007 Ισπανική ειδική έκδοση: Κεφάλαιο 03 τόμος 31 σ. 0052  Πορτογαλική ειδική έκδοση : Κεφάλαιο 03 τόμος 31 σ. 0052  Φινλανδική ειδική έκδοση: Κεφάλαιο 3 τόμος 17 σ. 0160  Σουηδική ειδική έκδοση: Κεφάλαιο 3 τόμος 17 σ. 0160 

***** ΚΑΝΟΝΙΣΜΟΣ (ΕΟΚ) αριθ. 1708/84 ΤΗΣ ΕΠΙΤΡΟΠΗΣ  της 19ης Ιουνίου 1984  για τη δεύτερη τροποποίηση του κανονισμού (ΕΟΚ) αριθ. 65/82 περί θεσπίσεως των λεπτομερειών εφαρμογής για τη μεταφορά ζάχαρης στην επόμενη περίοδο εμπορίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 606/82 (2), και ιδίως το άρθρο 27 παράγραφος 3,  Εκτιμώντας:  ότι το άρθρο 27 του κανονισμού (ΕΟΚ) αριθ. 1785/81 προβλέπει ότι η αρχή της περιόδου αποθήκευσης της ζάχαρης που μεταφέρεται στην επόμενη περίοδο εμπορίας μπορεί να διαφέρει ανάλογα με τη στιγμή κατά την οποία παρήχθη η εν λόγω ζάχαρη· ότι ο κανονισμός (ΕΟΚ) αριθ. 65/82 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 948/82 (4), ορίζει στο άρθρο 2 ότι η περίοδος αποθήκευσης αρχίζει κατά την ημερομηνία που ανακοινώνεται από τη σχετική επιχείρηση· ότι η ημερομηνία που αναφέρεται στην ανακοίνωση μπορεί να είναι προγενέστερη από την ίδια την ανακοίνωση, παρέχοντας έτσι τη δυνατότητα στη σχετική επιχείρηση να δώσει στην ανακοίνωσή της αναδρομικό χαρακτήρα, πράγμα το οποίο απαγορεύεται από το προαναφερόμενο άρθρο 27· ότι είναι σκόπιμο να προβλεφθεί ότι, στο εξής, η ημερομηνία αρχής της περιόδου αποθήκευσης δεν μπορεί να είναι προγενέστερη της ημερομηνίας λήψης της ίδιας της ανακοίνωσης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 παράγραφος 1 τελευταίο εδάφιο του κανονισμού (ΕΟΚ) αριθ. 65/82 αντικαθίσταται από το ακόλουθο κείμενο:  «Εφόσον τηρούνται οι προϋποθέσεις που αναφέρονται στο πρώτο εδάφιο, η περίοδος αποθήκευσης της ζάχαρης που δύναται να μεταφερθεί, η οποία αναφέρεται στο άρθρο 27 παράγραφος 2 του κανονισμού (ΕΟΚ) αριθ. 1785/81, αρχίζει κατά την ημερομηνία που ανακοινώνεται από την επιχείρηση στον αρμόδιο οργανισμό του σχετικού κράτους μέλους. Εντούτοις, η ημερομηνία αυτή δεν μπορεί να είναι προγενέστερη της ημερομηνίας κατά την οποία η ανακοίνωση ελήφθη από τον εν λόγω οργανισμό. Αν στην αίτηση εμφαίνεται μία ημερομηνία η οποία είναι προγενέστερη της ημερομηνίας λήψεως, η περίοδος αποθήκευσης αρχίζει την ημερομηνία κατά την οποία ελήφθη η ανακοίνωση.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Ιουνίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 74 της 18. 3. 1982, σ. 1.  (3) ΕΕ αριθ. L 9 της 14. 1. 1982, σ. 14.  (4) ΕΕ αριθ. L 113 της 27. 4. 1982, σ. 7.